ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՀՀ ԶԻՆՎԱԾ ՈՒԺԵՐԻ ԿԱԶՄԱՎՈՐՄԱՆ 32-ԱՄՅԱԿԻ ԱՌԹԻՎ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Սիրելի՛ հայրենակիցներ, Արտաշատ միավորված համայնքի սիրելի ՛ բնակիչներ, ջերմորեն շնորհավորում եմ բոլորիս՝ Հայոց բանակի կազմավորման 32-ամյակի առթիվ:

32 տարի առաջ մեր բանակը ծնվեց գոյապայքարի ծանր օրերում, կայացավ և պատվով իրագործում է հայրենիքը պաշտպանելու սուրբ առաքելությունը:

Դրա վառ ապացույցն են մեզ պարտադրված պատերազմներում մեր քաջարի զինվորների հերոսության բազում դրվագները, երբ անհավասար պայքարում մեր մարտիկները կենաց ու մահու կռիվ են տվել հանուն հայրենիքի: Նրանց կերտած հերոսական դրվագներով պիտի դաստիարակվեն հետագա սերունդները՝ հայրենիքը սիրելու, նրա պաշտպանության վեհ առաքելությունը հպարտ իրականացնելով:

Այսօր նաև խոնարհումի օր է բոլոր նրանց հիշատակի առջև, ովքեր հայրենիքին տվեցին իրենց կյանքը:

Փառք ու պատիվ բոլոր անմահներին: Հավերժ պարտական ենք լինելու ձեզ:

Հայրենիքը պաշտպանելու հայրենանվեր առաքելությունը, այսօր էլ սրբորեն է իրականացնում մեր բանակը՝ ապացուցելով ողջ աշխարհին, որ ամուր է մեր ոգին:

Շնորհավորում եմ բոլորիս այս կարևոր օրվա առթիվ, բարի և անփորձանք ծառայություն մեր բոլոր զինվորներին և սպաներին։

Շնորհավո ՛ր տոնդ, Հայկական բանակ:

Փառք ու պատիվ հայրենիքի պաշտպանության սուրբ գործին իրենց կյանքը նվիրաբերած և այսօր էլ անձնվիրաբար հայրենիքը պաշտպանող մեր խիզախ տղաներին: